**Ministru kabineta noteikumu projektu kopas par darbības programmas “Izaugsme un nodarbinātība” specifisko atbalsta mērķu[[1]](#footnote-2) un to pasākumu[[2]](#footnote-3) īstenošanas rādītāju precizēšanu sākotnējās ietekmes novērtējuma ziņojums (apvienotā anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ierosināto Ministru kabineta (turpmāk – MK) noteikumu projektu mērķis ir novērst nepilnības projektu un specifisko atbalsta mērķu (turpmāk – SAM) uzraudzībā, kā arī vienādot finansējuma saņēmējiem noteiktās prasības uzraudzības datu uzkrāšanā. Tāpat MK noteikumos par SAM un to pasākumu īstenošanu tiek iestrādāti grozījumi, kas iepriekš apstiprināti darbības programmā “Izaugsme un nodarbinātība” (turpmāk – DP). MK noteikumu projekti stāsies spēkā nākamajā dienā pēc to izsludināšanas, jo tiem nav noteikts cits spēkā stāšanās termiņš.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekti par grozījumiem:- MK 2016. gada 21. jūnija noteikumos Nr. 403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” (turpmāk – MK noteikumi Nr. 403),- MK 2016. gada 2. augusta noteikumos Nr. 514 “Darbības programmas “Izaugsme un nodarbinātība” 5.4.1. specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma “Antropogēno slodzi mazinošas infrastruktūras izbūve un rekonstrukcija *Natura 2000* teritorijās” īstenošanas noteikumi” (turpmāk – MK noteikumi Nr. 514),- MK 2016. gada 8. marta noteikumos Nr. 150 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.1. pasākuma “Bioloģiskās daudzveidības saglabāšanas un ekosistēmu aizsardzības priekšnoteikumi” īstenošanas noteikumi” (turpmāk – MK noteikumi Nr. 150),- MK 2016. gada 20. decembra noteikumos Nr. 859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi” (turpmāk – MK noteikumi Nr. 859),- MK 2017. gada 28. marta noteikumos Nr. 174 “Darbības programmas “Izaugsme un nodarbinātība” 5.6.3. specifiskā atbalsta mērķa “Vēsturiski piesārņoto vietu sanācija” īstenošanas noteikumi” (turpmāk – MK noteikumi Nr. 174),- MK 2016. gada 9. augusta noteikumos Nr. 519 “Darbības programmas “Izaugsme un nodarbinātība” 5.1.1. specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu otrās un trešās atlases kārtas īstenošanas noteikumi” (turpmāk – MK noteikumi Nr. 519),izstrādāti saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības (turpmāk – ES) struktūrfondu un Kohēzijas fonda 2014.-2020. gada plānošanas perioda īstenošanas gaitā Vides aizsardzības un reģionālās attīstības ministrija (turpmāk – VARAM) sadarbībā ar Centrālo finanšu un līgumu aģentūru (turpmāk – CFLA) un Finanšu ministriju (turpmāk – FM) ir secinājusi, ka SAM un to pasākumu īstenošanas uzraudzības uzlabošanas nolūkos nepieciešams tehniski precizēt līdz šim konstatētās nepilnības SAM un to pasākumu uzraudzībā, precizējot esošos rādītājus, to definīcijas vai papildinot ar jauniem rādītājiem. DP tiek iekļauti rezultāta rādītāji, kas raksturo ne tikai ES fondu intervences ietekmi, bet arī to pasākumu ietekmi, kas tiek veikti, izmantojot citus instrumentus, piemēram, izmaiņas normatīvajos aktos vai citas iniciatīvas, ko rada nozare. Tādējādi nav nepieciešams finansējuma saņēmējiem noteikt prasību uzkrāt informāciju par projektos radīto ietekmi uz rezultāta rādītājiem, jo pienākums šādu informāciju sniegt, izstrādājot dažādus ziņojumus un īstenojot uzraudzības pasākumus, ir ES fondu atbildīgajām iestādēm, tai skaitā VARAM. Attiecīgi finansējuma saņēmējiem, īstenojot projektus, ir saistoši sniegt informāciju tikai par iznākuma vai specifiskā iznākuma rādītāja izpildi.Tādējādi, lai nodrošinātu vienotu izpratni un pieeju par uzraudzības rādītāju veidiem un to piemērošanu, t.i., ka:* rezultātu rādītājus piemēro uzraudzībai SAM un SAM pasākumu īstenošanas līmenī;
* iznākuma rādītājus vai specifiskos iznākuma rādītājus piemēro tikai projektu īstenošanas uzraudzībai,

ir izstrādāti MK noteikumu grozījumu projekti. Noteikumu projekts par grozījumiem MK noteikumos Nr.519 paredz:* izveidot specifisko iznākuma rādītāju, kas projekta līmenī uzdod uzkrāt informāciju par projektā no applūšanas pasargātajiem objektiem. MK noteikumu Nr.519 pielikumā jau ir noteikti uzraudzības rādītāji, kas finansējuma saņēmējiem ir jāsasniedz. Tie šobrīd nosaukti nekorekti, jo projekta līmenī uzraudzību nodrošina iznākuma vai specifiskā iznākuma rādītājs. Ar ierosinātajiem grozījumiem tiek tehniski precizēts uzraudzības rādītāja veids - projekta rezultāta rādītāju aizstāj specifiskais iznākuma rādītājs;
* precizēt rezultāta rādītāja redakciju, jo DP paredz to uzskaitīt kā samazinājuma intervālu un nevis precīzu objektu skaitu;
* finansējuma saņēmējam uzkrāt datus par horizontālā principa “Vienlīdzīgas iespējas” uzraudzības rādītāju par vides un informācijas pieejamības nodrošināšanu. Lai mazinātu administratīvo slogu un neveidotu papildu rādītāju, ņemot vērā esošo praksi citu SAM īstenošanas noteikumos, finansējuma saņēmējam noteikts pienākums uzkrāt minēto informāciju, ievērojot, ka ne visos projektos ir iekļauts rādītājs par objektu skaitu, kuros ir nodrošināta vides un informācijas pieejamība;
* precizēt atsauces uz ietekmētajiem MK noteikumu Nr.519 punktiem.

Noteikumu projekts par grozījumiem MK noteikumos Nr.403 paredz:* precizēt SAM noteiktos iznākuma un rezultāta rādītājus. Rādītāju vērtības samazinātas atbilstoši grozījumiem DP, kas izdarīti ar MK 2018. gada 26. februāra rīkojumu Nr. 69 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība””, ņemot vērā demogrāfisko tendenču ietekmi uz radītāju vērtībām;
* precizēt SAM noteikto finanšu rādītāju atbilstoši grozījumiem DP, kas izdarīti ar MK 2018.gada 3.oktobra rīkojumu Nr.485 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība””;
* precizēt nosacījumu par to, kādu uzraudzības rādītāju dati finansējuma saņēmējam uzkrājami, ņemot vērā, ka projekta līmenī jānodrošina iznākuma rādītāja sasniegšana.

Ierosinātie grozījumi neietekmē šī SAM otrās projektu iesniegumu atlases kārtas vienīgo uzaicināto projekta iesniedzēju, jo SIA “Viļānu namsaimnieks” 2019.gada 8.maija vēstulē ir informējis par atteikšanos piedalīties atlasē.Attiecībā uz finanšu rādītāja izmaiņām norādām, ka saskaņā ar MK 2018.gada 3.oktobra rīkojumu Nr.485 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”” samazināts 5.prioritārā virziena “Vides aizsardzība un resursu izmantošanas efektivitāte” Kohēzijas fonda starpposma finanšu rādītājs, kur attiecīgās tā vērtības dalījumā pa SAM un to pasākumiem izdalīts šādi:SAM 5.2.1.[[3]](#footnote-4) (attiecas tikai uz 5.2.1.2.pasākumu[[4]](#footnote-5)) – 3 720 863 *euro,*SAM 5.3.1.[[5]](#footnote-6) - 28 479 655 *euro,*5.4.2.1.pasākums[[6]](#footnote-7) – 1 853 243 *euro,*5.4.2.2. pasākums[[7]](#footnote-8) – 1 146 779 *euro.*Informācija par Kohēzijas fonda starpposma finanšu rādītāja izpildi un attiecīgo tā vērtības dalījumu sniegta arī informatīvā ziņojuma “Par Kohēzijas politikas Eiropas Savienības fondu investīciju aktualitātēm līdz 2018.gada 31.decembrim un 2019.gada februāra ikmēneša operatīvā informācija” 5.pielikumā “Informācija par darbības programmas snieguma ietvara izpildi” (MK skatīts 2019.gada 23.aprīlī).Noteikumu projekts par grozījumu MK noteikumos Nr.174 paredz:* papildināt finansējuma saņēmēja pienākumus, uzkrājot datus par uzraudzības rādītājiem.

Projekta uzraudzībā tiek turpināts piemērot rezultātā radītāju, jo SAM ietvaros tiek īstenots ES fondu vadības izpratnē lielais projekts. Šādiem projektiem uzraudzības rādītāji ir noteikti lielā projekta iesnieguma veidlapā, kurā ir norādīta informācija par paredzamo projekta ieguldījumu rezultātu rādītāju sasniegšanā, tāpēc ir pamatoti šī SAM gadījumā projekta līmeņa uzraudzībā piemērot arī rezultāta rādītāju, neveidojot atsevišķu specifisko iznākuma rādītāju.Noteikumu projekts par grozījumu MK noteikumos Nr.514 paredz:* precizēt iznākuma rādītāja vērtību, nodrošinot atbilstību grozījumiem DP, kas izdarīti ar MK 2017. gada 16. augusta rīkojumu Nr. 433 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība””.

Noteikumu projekts par grozījumiem MK noteikumos Nr.150 paredz:* svītrot rezultāta rādītāju, ņemt vērā, ka tas nav iekļauts DP, kā arī šī SAM pasākuma vienīgā projekta ietvaros īstenotās darbības tikai nelielā mērā ietekmē rādītāja vērtības izmaiņas. SAM pasākuma investīciju efekts netieši, bet stimulējoši tiek atspoguļots arī SAM 5.4.1. “Saglabāt un atjaunot bioloģisko daudzveidību un aizsargāt ekosistēmas” un SAM 5.4.3. “Pasākumi biotopu un sugu aizsardzības labvēlīga statusa atjaunošanai” rezultāta rādītājos, jo īpaši aizsargājamo dabas teritoriju aizsardzības plānu izstādes laikā iegūtā informācija ļauj novērtēt sugu un biotopu aizsardzības stāvokli. Savukārt biotopu kartēšanas laikā iegūtā informācijā sniedz informāciju par biotopu un sugu stāvokli, kas tādējādi ļauj attiecīgo *Natura 2000* vietu iekļaut to vietu skaitā, kurā tiek veikts monitorings atbilstoši direktīvu prasībām (attiecīgi tas ietekmē SAM 5.4.2. “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” rezultāta rādītāju);
* redakcionāli precizēt punktu, kas nosaka sadarbības iestādes tiesības vienpusēji atkāpties no vienošanās, lai nodrošinātu vienotu redakciju, kāda tā ir citos MK noteikumos par vides jomas SAM īstenošanu. Proti, tiek vispārīgi norādīts uz sadarbības iestādes tiesībām atkāpties no vienošanās, ja iestājas apstākļi, kas var negatīvi ietekmēt jebkuru noteikumos minēto uzraudzības rādītāju sasniegšanu, neprecizējot, kurā no punktiem kurš rādītājs minēts.

Noteikumu projekts par grozījumiem MK noteikumos Nr.859 paredz:* izveidot specifisko iznākuma rādītāju, kas projekta līmenī uzdod uzkrāt informāciju par projektā izveidotām vides monitoringa vietām. MK noteikumu Nr.859 pielikumā jau ir noteikti uzraudzības rādītāji, kas finansējuma saņēmējiem ir jāsasniedz. Tie šobrīd nosaukti nekorekti, jo projekta līmenī uzraudzību nodrošina iznākuma vai specifiskā iznākuma rādītājs. Ar ierosinātajiem grozījumiem tiek tehniski precizēts uzraudzības rādītāja veids - projekta rezultāta rādītāju aizstāj specifiskais iznākuma rādītājs;
* svītrot pienākumu finansējuma saņēmējam uzkrāt informāciju par rezultāta rādītāju;
* noteikt vispārīgākus nosacījumus projekta īstenošanas termiņam, to visu projektu gadījumā nosakot ne ilgāku par 2022.gada 31.decembri, tādējādi atceļot ierobežojumu par projekta īstenošanu četru gadu laikā. Pagarinājums attiektos uz visiem projektiem, izņemot uz darbībām, kas jāpabeidz līdz 2019. gada 31. decembrim. Ierosinātie grozījumi neietekmētu kopējo projekta budžetu – darbības ir jāpabeidz esošā budžeta ietvaros, izdalot atlikušo finansējumu uz pagarinātā termiņa mēnešu skaitu. Pagarinot projekta īstenošanas termiņu, joprojām tiks sasniegti projektos noteiktie mērķi un rādītāji esošā finansējuma ietvarā. Pagarinājuma iespēja tiek nodrošināta, ņemot vērā iespējamo risku būvniecības iepirkumu gaitā, kur vērojama tendence vairākkārt izsludināt iepirkumus, jo esošajos netiek iesniegti piedāvājumu vai konstatējams sadārdzinājums.
 |
| 3. | Projekta izstrādē iesaistītās institūcijas un publiskas personas kapitālsabiedrības | Pirms MK noteikumu projektu izstrādes notikušas vairākas sanāksmes ar FM un CFLA, lai vienotos par pieeju rādītāju uzraudzībā. |
| 4. | Cita informācija | MK noteikumu projekti nemaina kārtību, kādā tiek īstenoti finanšu disciplīnas pasākumi, kas noteikti MK 2018. gada 13. marta sēdes protokollēmumā (Nr.15, 30.§). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekti ietekmē tiešās pārvaldes iestādes, kas iesaistītas ES fondu vadībā (FM, VARAM, CFLA), kā arī finansējuma saņēmējus un potenciāli to sadarbības partnerus. |
| 2. | Tiesiskā regulējuma ietekme uz tautsaimniecību un administratīvo slogu | Būs nepieciešams veikt precizējumus līgumos un vienošanās par projektu īstenošanu, kā arī Kohēzijas politikas fondu vadības informācijas sistēmā, tomēr to raksturs ir tehnisks un nemaina projektu būtību.CFLA ir izveidojusies prakse līgumu vai vienošanos par projekta īstenošanu grozījumu veikšanā, tamdēļ netiek plānots, ka MK noteikumu projekti radītu ietekmi uz institūcijas administratīvo slogu, kas būtiski atšķirtos no līdzšinējās ES fondu vadības prakses.Administratīvais slogs finansējuma saņēmējiem netiek palielināts, jo ierosinātie grozījumi novērš līdz šim konstatētās nepilnības tieši SAM un to pasākumu īstenošanas līmenī. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Apvienotā anotācija ir sagatavota grozījumiem šādos MK noteikumos:1. MK noteikumos Nr. 403;
2. MK noteikumos Nr. 514;
3. MK noteikumos Nr. 150;
4. MK noteikumos Nr. 859;
5. MK noteikumos Nr. 174;
6. MK noteikumos Nr. 519.
 |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V.Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Finansējuma saņēmēji, ko ietekmē grozījumi attiecībā uz rādītāju izmaiņām, nepieciešamības gadījumā saņems informāciju no CFLA par ierosinātajiem grozījumiem projekta īstenošanā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā atbildīgā iestāde, CFLA kā sadarbības iestāde, finansējuma saņēmēji (projektu īstenotāji). |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. MK noteikumu projektos ietvertajiem grozījumiem nav ietekmes uz pārvaldes funkcijām, institucionālo struktūru un institūcijas cilvēkresursiem, jo neparedz jaunu funkciju izpildi. |
| 3. | Cita informācija | Nav |

Vides aizsardzības un reģionālās

attīstības ministrs J.Pūce

Auziņa 66016701

Austra.Auzina@varam.gov.lv

1. SAM 5.1.1. “Novērst plūdu un krasta erozijas risku apdraudējumu pilsētu teritorijās” (projektu iesniegumu otrā un trešā kārta), SAM 5.3.1. “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas”, SAM 5.6.3. “Vēsturiski piesārņoto vietu sanācija” [↑](#footnote-ref-2)
2. 5.4.1.1. pasākums “Antropogēno slodzi mazinošas infrastruktūras izbūve un rekonstrukcija *Natura 2000* teritorijās”, 5.4.2.1. pasākums “Bioloģiskās daudzveidības saglabāšanas un ekosistēmu aizsardzības priekšnoteikumi, 5.4.2.2. pasākums “Vides monitoring un kontroles sistēmas attīstība un sabiedrības līdzdalības vides pārvaldībā veicināšana” [↑](#footnote-ref-3)
3. SAM 5.2.1. “Veicināt dažāda veida atkritumu atkārtotu izmantošanu, pārstrādi un reģenerāciju” [↑](#footnote-ref-4)
4. 5.2.1.2.pasākums “Atkritumu pārstrādes veicināšana” [↑](#footnote-ref-5)
5. SAM 5.3.1. “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” [↑](#footnote-ref-6)
6. 5.4.2.1.pasākums “Bioloģiskās daudzveidības saglabāšanas un ekosistēmu aizsardzības priekšnoteikumi” [↑](#footnote-ref-7)
7. 5.4.2.2.pasākums “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” [↑](#footnote-ref-8)